CELEX: 22018D1526
Language: bg
Date: 2018-09-28 00:00:00
Title: Решение № 2/2018 на Комитета на посланиците АКТБ—ЕС от 28 септември 2018 година за освобождаване от отговорност на директора на Техническия център за сътрудничество в областта на селското стопанство и развитието на селските райони във връзка с изпълнението на бюджета за финансовите години 2004, 2005 и 2006 [2018/1526]

12.10.2018   
               
               
                  BG
               
               
                  Официален вестник на Европейския съюз
               
               
                  L 256/118
               
            
         РЕШЕНИЕ № 2/2018 НА КОМИТЕТА НА ПОСЛАНИЦИТЕ АКТБ—ЕС
         от 28 септември 2018 година
         за освобождаване от отговорност на директора на Техническия център за сътрудничество в областта на селското стопанство и развитието на селските райони във връзка с изпълнението на бюджета за финансовите години 2004, 2005 и 2006 [2018/1526]
         КОМИТЕТЪТ НА ПОСЛАНИЦИТЕ АКТБ—ЕС,
         като взе предвид Споразумението за партньорство между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1), и по-специално член 3, параграф 4 от приложение III към него,
         като взе предвид счетоводните отчети на Техническия център за аграрно и селско сътрудничество за финансовите години 2004, 2005 и 2006, приети съответно на 31 декември 2004 г., 31 декември 2005 г. и 31 декември 2006 г.,
         като взе предвид докладите на одиторите относно отчетите на Центъра за финансовите години 2004, 2005 и 2006,
         като отбеляза отговорите на директора на Центъра на оправените от одиторите бележки,
         като има предвид, че:
         
                     (1)
                  
                  
                     Приходите на Центъра за финансовите години 2004, 2005 и 2006 се състояха основно от вноски от Европейския фонд за развитие, възлизащи съответно на 15 770 000 EUR, 15 770 000 EUR и 14 200 000 EUR.
                  
               
                     (2)
                  
                  
                     Цялостното изпълнение на бюджета на Центъра от страна на директора през финансовите години 2004, 2005 и 2006 показа, че той следва да бъде освободен от отговорност във връзка с изпълнението на този бюджет,
                  
               ПРИЕ НАСТОЯЩОТО РЕШЕНИЕ:
         
            Член единствен
            Комитетът, въз основа на докладите на одиторите и счетоводните баланси за съответните финансови години, освобождава от отговорност директора на Техническия център за аграрно и селско сътрудничество във връзка с изпълнението на бюджета за финансовите години 2004, 2005 и 2006.
         
         
            Съставено в Брюксел на 28 септември 2018 година.
            
               
                  За Комитета на посланиците АКТБ—ЕС
               
               
                  Председател
               
               Ammo Aziza BAROUD
            
         
         
            (1)  ОВ L 317, 15.12.2000 г., стр. 3.